কুলাউড়া উপজেলাধীন গৌড়করন নুরুল ইসলাম দাখিল মাদ্রাসার ম্যানেজিং কমিটির নির্বাচন অবশেষে প্রতিষ্টান বন্ধ জনিত কারনে স্থগিত ঘোষনা করা হয়েছে বলে জানা গেছে। জানা যায়, গৌড়করন নুরুল ইসলাম দাখিল মাদ্রাসার ম্যানেজিং কমিটির নির্বাচনের জন্য প্রিসাইডিং অফিসার, উপজেলা মাধ্যমিক শিক্ষা কর্মকর্তা মোঃ আনোয়ার গত ১৫ জুলাই মনোনয়নপত্র গ্রহন ও জমাদান এবং ৩১ জুলাই ভোট গ্রহনের তারিখ নির্ধারন করে গত ১০ জুলাই নির্বাচনী তফশীল ঘোষনা করেন। অপরদিকে প্রতিষ্টান বন্ধ কালীন সময়ে অবৈধ নির্বাচন অনুষ্টান রোধকল্পে বিহীত ব্যবস্থা গ্রহনের জন্য ইউএনও বরাবরে জনৈক অভিবাবক মোঃ ইয়াছিন আলী গত রোববার এক অভিযোগ দাখিল করেন। এব্যাপারে প্রিসাইডিং অফিসার মোঃ আনোয়ার এর সাথে যোগাযোগ করলে তিনি জানান গত ৯ জুলাই থেকে প্রতিষ্টান বন্ধ হয়ে যাওয়ার বিষয় প্রতিষ্টান প্রধান তাকে অবগত না করায় ও পরবর্তীতে বিষয়টি তার গোচরীভুত হওয়ায় তিনি ১০ জুলাই ঘোষিত নির্বাচনী তফশীল স্থগিত ঘোষনা করেছেন। পরবর্তীতে নিয়মানুযায়ী নুতন তারিখ নির্ধারন করে নির্বাচনী তফশীল পুনঃঘোষনা করা হবে বলে তিনি জানান। কুলাউড়া অফিস॥